CELEX: 62021CN0251
Language: da
Date: 2021-04-21 00:00:00
Title: Sag C-251/21: Anmodning om præjudiciel afgørelse indgivet af Augstākā tiesa (Senāts) (Letland) den 21. april 2021 — SIA Piltenes meži mod Lauku atbalsta dienests

28.6.2021   
            
            
               DA
            
            
               Den Europæiske Unions Tidende
            
            
               C 252/14
            
         
      Anmodning om præjudiciel afgørelse indgivet af Augstākā tiesa (Senāts) (Letland) den 21. april 2021 — SIA Piltenes meži mod Lauku atbalsta dienests
      (Sag C-251/21)
      (2021/C 252/19)
      Processprog: lettisk
      
         Den forelæggende ret
      
      Augstākā tiesa (Senāts)
      
         Parter i hovedsagen
      
      
         Sagsøger i første instans og kassationsappellant: SIA Piltenes meži
      
         Kassationsindstævnt: Lauku atbalsta dienests
      
         Præjudicielle spørgsmål
      
      
                  1)
               
               
                  Er betalinger for mikrohabitater, der er oprettet i et skovområde med henblik på gennemførelsen af formålene med Europa-Parlamentets og Rådets direktiv 2009/147/EF af 30. november 2009 om beskyttelse af vilde fugle, omfattet af anvendelsesområdet for artikel 30, stk. 6, i Europa-Parlamentets og Rådets forordning (EU) nr. 1305/2013 (1) af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005?
               
            
                  2)
               
               
                  Er tildeling af kompensation for mikrohabitater, der er oprettet med henblik på gennemførelsen af formålene med Rådets direktiv 2009/147/EF (2) af 30. november 2009 om beskyttelse af vilde fugle, omfattet af de begrænsninger, som Kommissionens forordning (EU) nr. 702/2014 (3) af 25. juni 2014 om forenelighed med det indre marked efter artikel 107 og 108 i traktaten om Den Europæiske Unions funktionsmåde af visse kategorier af støtte i landbrugs- og skovbrugssektoren og i landdistrikter fastsætter for betalinger til kriseramte virksomheder?
               
            
         (1)  EUT 2013, L 347, s. 487.
      
         (2)  EUT 2009, L 20, s. 7.
      
         (3)  EUT 2014, L 193, s. 1.